ΓΡΑΠΤΗ ΕΡΩΤΗΣΗ E-3726/00

υποβολή: Nicholas Clegg (ELDR) προς την Επιτροπή

(30 Νοεμβρίου 2000)

Θέμα: Πτητικές οργανικές ενώσεις που εκπέμπονται στο Ηνωμένο Βασίλειο από μη φυσικές πηγές

Στο Ηνωμένο Βασίλειο, η μεγαλύτερη ποσότητα πτητικών οργανικών ενώσεων που εκπέμπονται από μη φυσικές πηγές προέρχεται από τις οδικές μεταφορές.

Η οδηγία για το στάδιο Ι (94/63/ΕΚ)(1) εγκρίθηκε για τον περιορισμό των εκπομπών πτητικών οργανικών ενώσεων που προέρχονται από την αποθήκευση βενζίνης και τη διάθεσή της από τις τερματικές εγκαταστάσεις στους σταθμούς διανομής καυσίμων.

Δεδομένου ότι από τις εκπομπές που δημιουργούνται κατά τη διάρκεια του ανεφοδιασμού καυσίμων στα οχήματα προέρχονται ακόμη πιοψηλά επίπεδα πτητικών οργανικών ενώσεων, πότε θα θεσπιστούν έλεγχοι αποκατάστασης του σταδίου ΙΙ;

Επιπλέον, πότε θα εγκριθούν προδιαγραφές σε επίπεδο κράτους μέλους για την ποιότητα του αέρα που να περιλαμβάνουν τις πτητικές οργανικές ενώσεις;

(1) ΕΕ L 365 της 31.12.1994, σελ. 24.

Απάντηση της κας Wallstrm εξ ονόματος της Επιτροπής

(1 Φεβρουαρίου 2001)

Υπάρχουν πολλές διαφορετικές πηγές εκπομπών πτητικών οργανικών ενώσεων πλην μεθανίου (NMVOC). Στο Ηνωμένο Βασίλειο, το 1998, το 20 % περίπου των συνολικών εκπομπών NMVOC προερχόταν από τις εξατμίσεις των οδικών οχημάτων και ένα 7 % επιπλέον από απώλειες λόγω εξάτμισης από οδικά οχήματα. Συν τοις άλλοις, στη διανομή βενζίνης οφειλόταν περίπου 6 % των συνολικών εκπομπών NMVOC στο Ηνωμένο Βασίλειο. Τα στοιχεία αυτά πρέπει να συγκριθούν με τις εκπομπές που συνδέονται με τη χρήση διαλυτών (27 %), τις παραγωγικές διεργασίες (15 %), τηνπεράκτια παραγωγή πετρελαίου και φυσικού αερίου (9 %) και τις φυσικές πηγές (9 %).

Όσον αφορά τα πρότυπα ποιότητας του αέρα για NMVOC, η Επιτροπή έχει ήδηποβάλει νομοθετική πρόταση για το βενζόλιο στον αέρα, η οποία επί του παρόντος είναιπό συζήτηση στο Κοινοβούλιο και στο Συμβούλιο. Έχει ήδη εγκριθεί ή θα προταθεί στο εγγύς μέλλον νομοθεσία για τις άλλες ουσίες που περιλαμβάνονται στο παράρτημα Ι της οδηγίας 96/62/ΕΚ του Συμβουλίου της 27ης Σεπτεμβρίου 1996 για την εκτίμηση και τη διαχείριση της ποιότητας του αέρα του περιβάλλοντος(1).

Η οδηγία 94/63/ΕΚ του Ευρωπαϊκού Κοινοβουλίου και του Συμβουλίου της 20ής Δεκεμβρίου 1994 για τον έλεγχο των εκπομπών πτητικών οργανικών ουσιών (VOC) που προέρχονται από την αποθήκευση βενζίνης και τη διάθεσή της από τις τερματικές εγκαταστάσεις στους σταθμούς διανομής καυσίμων (στάδιο Ι) εγκρίθηκε με σκοπό να περιορισθούν οι εκπομπές NMVOC κατά την αποθήκευση και τη διανομή βενζίνης. Επιπλέον, έχουν θεσπισθεί διάφορες οδηγίες, με τις οποίες περιορίζονται σταδιακά οι εκπομπές NMVOC από τις εξατμίσεις των οδικών οχημάτων, και οι εν λόγω οδηγίες αναμένεται να μειώσουν σημαντικά τις εκπομπές εντός των επομένων δέκα ετών. Περαιτέρω, η οδηγία 98/70/ΕΚ του Ευρωπαϊκού Κοινοβουλίου και του Συμβουλίου της 13ης Οκτωβρίου 1998 σχετικά με την ποιότητα των καυσίμων βενζίνης και ντίζελ και την τροποποίηση της οδηγίας 93/12/ΕΟΚ(2) καθόρισε τις περιβαλλοντικές προδιαγραφές για τη βενζίνη, συμπεριλαμβανομένης της πίεσης των ατμών, και αυτό αναμένεται να μειώσει τις εκπομπές λόγω εξάτμισης κατά τον ανεφοδιασμό με καύσιμα.

Η Επιτροπή έχειποβάλει πρόταση οδηγίας του Ευρωπαϊκού Κοινοβουλίου και του Συμβουλίου σχετικά με εθνικά ανώτατα όρια εκπομπών για ορισμένους ατμοσφαιρικούς ρύπους(3) ως μέρος της κοινοτικής στρατηγικής για την αντιμετώπιση του όζοντος σε επίπεδο εδάφους. Στην πρόταση καθορίζονται ανώτατα όρια εκπομπών για NMVOC και οξείδια του αζώτου, μεταξύ άλλων. Η οδηγία αυτή, όταν εγκριθεί, θα αφήνει στα κράτη μέλη την ευελιξία να επιτυγχάνουν το ανώτατο όριο εκπομπών που τους αναλογεί κατά τον πλέον αποδοτικό από άποψη κόστους τρόπο,πό την προϋπόθεση ότι θαπάρχουν συμπληρωματικά κοινοτικά μέτρα, όπου ενδείκνυνται.

Ως εκ τούτου, δεν είναι στα άμεσα σχέδια της Επιτροπής ναποβάλει πρόταση για να θεσπισθούν έλεγχοι των εκπομπών ατμών του σταδίου ΙΙ κατά τον ανεφοδιασμό των αυτοκινήτων με βενζίνη. Ωστόσο, θα παραμείνουνπό εξέταση ενδεχόμενα επιπρόσθετα μέτρα για τη μείωση των εκπομπών NMVOC, στο πλαίσιο της συνεχιζόμενης ανάπτυξης κοινοτικών πολιτικών σχετικά με την ατμοσφαιρική ρύπανση.

(1) ΕΕ L 296 της 21.11.1996.

(2) ΕΕ L 350 της 28.12.1998.

(3) ΕΕ C 56 E της 29.2.2000.